Page:Bright's Anglo-Saxon Reader.djvu/87



(1) And eft hē ongan hī æt þǣre sǣ lǣran. And him wæs mycel męnegu tō gegaderod, swā þæt hā on scip ēode, and on þǣre sǣ wæs; and eall sēo męnegu ymbe þā sǣ wæs on lande. (2) And hē hī fela on bigspel- lum lǣrde, and him tō cwæð on his lāre, (3) Gehȳrað: Ūt ēode sē sǣdere his sǣd tō sāwenne. (4) And þā, hē sēow, sum fēoll wið þone weg, and fugelas cōmon and hit frǣton. (5) Sum frēoll ofer stānscyligean, þār hit næfde mycele eorðan, and sōna ūp ēode; and for þām hit næfde eorðan þiccnesse, (6) þā hit ūp ēode, sēo sunne hit forswǣlde, and hit forscranc, for þām hit wyrtruman næfde. (7) And sum fēoll on þornas; þā stigon ðā þornas and forðrysmodon þæt, and hit wæstm ne bær. (8) And sum fēoll on gōd land, and hit sealde ūppstīg- endne and wexendne wæstm; and ān brōhte þrītig-

1